Նախագիծ 4-57

**Ո Ր Ո Շ ՈՒ Մ**

«\_\_\_\_ » \_\_\_\_\_\_\_\_\_\_\_\_\_ 2019 թվականի N \_\_\_\_\_

ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՏՐԱՄԱԴՐԵԼՈՒ ՄԱՍԻՆ

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ, 42-րդ կետերով, հիմք ընդունելով «Պետական ոչ առևտրային կազմակերպությունների մասին» Հայաստանի Հանրապետության օրենքի 5-րդ հոդվածը, Հայաստանի Հանրապետության քաղաքացիական օրենսգրքի 36-րդ գլխի դրույթները և հաշվի առնելով համայնքի ղեկավարի առաջարկությունը, համայնքի ավագանին որոշում է.

1․Հայաստանի Հանրապետության Սյունիքի մարզի Կապան քաղաքի Ռ․Մինասյան (Լեռնագործների) փողոցի թիվ 4Ա հասցեում գտնվող` համայնքային սեփականություն հանդիսացող (անշարժ գույքի սեփականության /օգտագործման/ իրավունքի գրանցման 13.12.2004թ. թիվ 1086262 վկայական) 401․0 քառ․ մետր հասարակական նշանակության շինությունը (կադաստրային համարը՝ 09-001-0601-004-001, նպատակային նշանակությունը՝ հասարակական, օգտագործման նպատակը՝ գրասենյակ) և 0․03 հա հողամասը (կադաստրային համարը՝ 09-001-0601-0044, նպատակային նշանակությունը՝ բնակավայրերի, օգտագործման նպատակը՝ շենքի կառուցման և սպասարկման համար) անժամկետ և անհատույց օգտագործման իրավունքով տրամադրել «Հայաստանի Հանրապետության Սյունիքի մարզի Կապան քաղաքի մանկական կենտրոն» համայնքային ոչ առևտրային կազմակերպությանը՝ կազմակերպության գործունեության իրականացման նպատակով:

2․Համայնքի ղեկավարին՝ սույն որոշման առաջին կետում նշված համայնքային սեփականություն հանդիսացող անշարժ գույքը սույն որոշմամբ և սահմանված պայմաններով օգտագործման տրամադրել «Հայաստանի Հանրապետության Սյունիքի մարզի Կապան քաղաքի մանկական կենտրոն» համայնքային ոչ առևտրային կազմակերպությանը։

**ՀԻՄՆԱՎՈՐՈՒՄ**

«ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՏՐԱՄԱԴՐԵԼՈՒ ՄԱՍԻՆ» ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

Որոշման նախագծի ընդունման անհրաժեշտությունը կայանում է նրանում, որ «Հայաստանի Հանրապետության Սյունիքի մարզի Կապան քաղաքի մանկական կենտրոն» համայնքային ոչ առևտրային կազմակերպությունը մինչև այսօր իր գործունեությունն իրականացնում էր N 6 ՆՈՒՀ-ի շենքում և չունի իրեն ամրացված անշարժ գույք իր կանոնադրությամբ նախատեսված գործունեության նպատակները իրագործելու և կազմակերպության գործունեությունը պատշաճ իրականացնելու համար, հետևաբար անհատույց օգտագործման իրավունքով անշարժ գույք տրամադրելու մասին որոշման նախագիծը ընդունվելու դեպքում «Հայաստանի Հանրապետության Սյունիքի մարզի Կապան քաղաքի մանկական կենտրոն» համայնքային ոչ առևտրային կազմակերպությունը հնարավարություն կունենա իր կանոնադրությամբ նախատեսված գործունեությունն իրականացնել։

**ՏԵՂԵԿԱՆՔ**

«ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՏՐԱՄԱԴՐԵԼՈՒ ՄԱՍԻՆ» ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

«Անհատույց օգտագործման իրավունքով անշարժ գույք տրամադրելու մասին» համայնքի ավագանու որոշման նախագծի ընդունման կապակցությամբ Կապան համայնքի բյուջեում ծախսերի և եկամուտների էական ավելացում կամ նվազեցում չի նախատեսվում։